Príloha č. 4

**Zmluva o dielo č. ...........................**

**NÁVRH ZMLUVY**

na zhotovenie diela - stavby „Zimný štadión Čaňa – modernizácia a prístavba“uzatvorenej v zmysle § 536 a nasledovné Zákona č. 513/1991 Zb. Obchodného zákonníka v znení neskorších zmien a doplnkov

----------------------------------------------------------------------------------------------------------------------------------------

**Čl.** **1.**

**ZMLUVNÉ STRANY**

**1. Zmluvné strany**

**Objednávateľ:** ZSC s.r.o.

Sídlo: Textilná 8, 040 12 Košice – mestská časť Nad jazerom

Zastúpený: Martin Ščambora

IČO: 55 207987

Zapísaný: Obchodný register Okresného súdu Košice I , Oddiel: Sro,

Vložka číslo 55989/V

DIČ: 2121903234

IČ DPH: SK2121903234

Bankové spojenie:

Číslo účtu:

Tel.: 0948 021 817

E-mail: zimnystadioncana@gmail.com

**Zhotoviteľ:** *doplní uchádzač*

Sídlo:

Zastúpený:

Zastúpený vo veciach súvisiacich s realizáciou prác:

Zastúpený pri záležitostiach právnych a ekonomických súvisiacich s touto zmluvou:

Zastúpený v oblasti technickej: (meno a priezvisko)

IČO:

IČ DPH / DIČ:

Bankové spojenie:

Číslo účtu:

Tel.:

Fax:

E-mail:

Zapísaný:

**Čl. 2**

**VÝCHODISKOVÉ PODKLADY A ÚDAJE**

Podkladom pre uzatvorenie tejto zmluvy je víťazná ponuka zhotoviteľa zo dňa ........... spracovaná v súlade so zadanou zákazkou v rámci procesu výberu dodávateľa Výzvou na predloženie ponuky zo dňa 12.4.2023.

Názov projektu:  **Zimný štadión Čaňa – modernizácia a prístavba**

Miesto stavby:  ul. Osloboditeľov 1428, 044 14 Čaňa

Objednávateľ: ZSC s.r.o.

**Čl. 3.**

**Predmet plnenia**

3.1. Predmetom tejto zmluvy je: **Zimný štadión Čaňa – modernizácia a prístavba** v zmysle dokumentácie odovzdanej zhotoviteľovi. Predmet zmluvy bude realizovaný na základe zmluvy o dielo.

3.2. Zhotoviteľ preberá záväzok na realizáciu predmetu diela: **Zimný štadión Čaňa – modernizácia a prístavba** podľa stavebno-technickej dokumentácie,  výkaz-výmer slúži výlučne na špecifikáciu jednotlivých položiek a materiálov.

Výkaz-výmer je z hľadiska rozsahu prác a materiálov len orientačný. V prípade zistených rozdielov medzi projektovou dokumentáciou a výkazom-výmerom je zhotoviteľ povinný písomne deklarovať uvedené rozdiely, prerokovať tieto rozdiely s objednávateľom a zmluvne dohodnúť zmenu, ktorá predstavuje rozdiely medzi projektovou dokumentáciou a položkami výkaz výmer pred podpisom zmluvy.

Objednávateľ musí na túto disproporciu písomne reagovať do 3 pracovných dní od predloženia oznámenia zo strany zhotoviteľa. V prípade dohodnutej zmeny medzi objednávateľom a zhotoviteľom musia byť tieto doplnené do predmetu zmluvy.

Súčasťou predmetu plnenia tejto zmluvy o dielo je aj:

a) vykonanie prevádzkových skúšok dodaného zariadenia v rozsahu nutnom na preverenie kompletnosti a funkčnosti zariadenia a zaškolenie obsluhy, a to v zmysle platných všeobecne záväzných predpisov.

b) komplexné odovzdanie návodov na použitie inštalovaných zariadení, certifikáty a prehlásenia o zhode pre použité materiály a zariadenia.

c) komplexná fotodokumentácia spracovaná zo strany zhotoviteľa v zmysle podmienok uvedených v tejto zmluve.

3.3. Zhotoviteľ sa zaväzuje realizovať dielo vo vlastnom mene a na vlastnú zodpovednosť vo vysokom štandarde stavebno-montážnych prác, pri dodržaní projektových parametrov, platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných noriem.

3.4 Za podmienok dohodnutých v tejto zmluve zhotoviteľ vyzve objednávateľa na prevzatie zákazky a objednávateľ sa zaväzuje za riadne a včas dokončenú a splnenú zákazku zaplatiť dohodnutú cenu.

3.5. Povinnosťou zhotoviteľa je v priebehu realizácie zákazky zhotovovať podrobnú fotodokumentáciu. Fotodokumentáciu je potrebné zhotoviť vo formáte JPG v minimálnom rozlíšení 12 Mpx, označenú: hs196101\_názov dodávateľa, popis fotografie, dátum, por. č. foto. Fotodokumentáciu o vykonaných prácach je potrebné zhotoviť tak, aby v nej boli vydokumentované všetky práce, zásahy do rozvodov a priebežne ich zasielať na e-mailovú adresu: zimnystadioncana@gmail.com. Pri zasielaní fotodokumentácie e-mailom je potrebné fotky upraviť na rozlíšenie 150 x 150 dpi. Komplexnú fotodokumentáciu je zhotoviteľ povinný nahrať na CD nosič a odovzdať objednávateľovi ako prílohu odovzdávacieho a preberacieho protokolu.

**Čl. 4.**

**Čas plnenia**

4.1. Zhotoviteľ sa zaväzuje realizovať zákazku v nasledovných termínoch:

Začatie: Dňom odovzdania objektu zo strany objednávateľa. Nastúpiť na realizáciu zákazky sa zhotoviteľ zaväzuje do 5 dní od prevzatia staveniska

Dokončenie: do 12 mesiacov od odovzdania staveniska

4.2. Akékoľvek predĺženie termínu zhotovenia a dokončenia oproti bodu 4.1 tejto zmluvy nie je možné a lehoty uvedené v bode 4.1. sú pevné a nemenné. Ak zhotoviteľ pripraví zákazku na odovzdanie pred dohodnutým termínom, je objednávateľ povinný toto dielo prevziať aj v skoršom ponúknutom termíne avšak až po písomnom vyzvaní a to najneskôr do 7 kalendárnych dní odo dňa doručenia písomného vyzvania na prevzatie zhotoveného predmetu zmluvy.

4.3 Zhotoviteľ musí bez meškania písomnou formou informovať objednávateľa o vzniku akejkoľvek udalosti, ktorá bráni, alebo sťažuje realizáciu predmetu plnenia zmluvy a ohrozuje dodržanie dojednaného termínu ukončenia prác. O každej relevantnej skutočnosti musí byť vykonaný písomný záznam a požiadavka zhotoviteľa na predĺženie termínu musí byť riešená formou dodatku ku tejto zmluve.

**Čl. 5.**

**Cena za realizáciu zákazky**

5.1. Cena za realizáciu zákazky je stanovená ako cena pevná a konečná, v rozsahu článku 3. tejto zmluvy je stanovená dohodou zmluvných strán v zmysle Zákona č. 18/96 Z.z. o cenách v platnom znení a Vyhlášky č. 87/1996, spracovaná na základe podstatných kvalitatívnych a dodacích podmienok určených v projektovej dokumentácii, ktorá tvorí neoddeliteľnú prílohu č. 1 tejto zmluvy a činí:

................................EUR bez DPH (slovom.........................................................................EUR)

5.2. K cene bude pripočítaná a účtovaná daň z pridanej hodnoty (DPH) podľa platných právnych predpisov.

5.3. V kalkulácii ceny predmetu zmluvy sú zahrnuté podľa potreby aj náklady na odvoz sute vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska, spracovanie dielenskej alebo výrobnej dokumentácie ak to bude potrebné, náklady na stráženie staveniska a náklady na spotrebu elektrickej energie a vody, poistenie objektu počas realizácie, kompletizačná činnosť, skúšky a merania kontroly kvality prác, opatrenia na zabezpečenie neobmedzenej prevádzky, výroba a osadenie informačnej tabule a pod.

5.4 V cene sú zahrnuté všetky náklady na zhotovenie a realizáciu predmetu zmluvy, ktoré sú potrebné na kompletnú realizáciu všetkých zmluvných výkonov a riadne zhotovenie predmetu zmluvy.

5.5. Zhotoviteľ sa nemôže dovolávať a uplatňovať požiadavku na zvýšenie ceny v prípadoch:

* + 1. vlastných chýb, nepochopenia zámeru realizácie prác podľa projektovej dokumentácie v prílohe č. 1:
    2. nedostatkov koordinácie pri realizácii s výnimkou nedostatkov zavinených preukázateľne objednávateľom neposkytnutím súčinnosti,
    3. vykonania naviac prác a naviac dodávok, ktoré nie sú obsahom písomného dodatku k tejto zmluvy

5.6. Zhotoviteľ je zodpovedný za správnu klasifikáciu dodaných prác z titulu prenosu daňovej povinnosti pri dodaní stavebných prác podľa § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov. V prípade, ak sú naplnené podmienky pre prenos daňovej povinnosti, je zhotoviteľ povinný uviesť na faktúre presné označenie (kód) stavebných prác podľa *Štatistickej klasifikácie produktov podľa činností (CPA)*, ako aj slovnú informáciu „prenesenie daňovej povinnosti“. Ak si zhotoviteľ tieto svoje povinnosti nesplní, resp. uvedie nepravdivé informácie, objednávateľ nemá povinnosť dodatočne zhotoviteľovi platiť DPH, ani zhotoviteľ si nie je oprávnený takto zistený rozdiel DPH u objednávateľa uplatňovať.

5.7. Zmluvné strany sa dohodli, že zhotoviteľ je povinný v prípade, ak sa ako platiteľ dane rozhodne používať osobitnú úpravu uplatňovania DPH na základe prijatej platby v zmysle § 64 a Zákona č. 268/2015 Z. z., ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, na každej faktúre uviesť dostatočne zreteľne a čitateľne slovnú informáciu, že „daň sa uplatňuje na základe prijatia platby“.

5.8. Zhotoviteľ sa objednávateľovi zaväzuje oznámiť skutočnosť, že skončil uplatňovanie osobitnej úpravy DPH na základe prijatej platby, a to bezodkladne po skutočnosti, na základe ktorej došlo k skončeniu uplatňovania osobitnej úpravy, najneskôr do 5 pracovných dní odo dňa, kedy Finančné riaditeľstvo SR zverejní zhotoviteľa ako platiteľa dane, ktorý oznámil skončenie uplatňovania osobitnej úpravy daňovému úradu.

5.10 V prípade, ak si povinnosti uvedené v bodoch 8 a 9 tohto článku nesplní, zodpovedá za škodu, ktorú tým spôsobí. Objednávateľ nezodpovedá za škodu, ktorú porušením tejto povinnosti zhotoviteľ spôsobil vo vzťahu k príslušnému daňovému úradu Slovenskej republiky.

**Čl. 6.**

**Platobné podmienky**

6.1. Za účelom odplaty za zrealizovaný predmet zmluvy podľa čl. 3, bodu 3.1 tejto zmluvy vystaví zhotoviteľ faktúru – daňový doklad, na ktorom doklade je zhotoviteľ povinný vyznačiť číslo tejto zmluvy. Lehota splatnosti faktúry vo výške 90% z celkovej výšky faktúry je 30 dní odo dňa jej doručenia objednávateľovi, zvyšných 10 % bude zhotoviteľovi uhradené po obdržaní platného kolaudačného rozhodnutia. Pred vystavením faktúry musí mať zhotoviteľ objednávateľom písomne podpísaný zápis o odovzdaní a prevzatí predmetu zmluvy, ako dokladu o riadnom a bezvadnom odovzdaní predmetu zmluvy, ktorého prílohou bude súpis vykonaných prác, návody na použitie zabudovaných zariadení, certifikáty výrobkov ktoré podliehajú povinnej certifikácii a pod., stavebný denník, resp. kópiu, komplexné vykonanie príslušných skúšok, revízií a spracovanie prevádzkového predpisu, protokoly a osvedčenia o vykonaných skúškach použitých materiáloch v slovenskom jazyku, zhodnotenie kvality vykonaných prác, prípadne o iných právach zo zodpovednosti za vady a ak nedošlo k dohode, stanoviská zhotoviteľa a objednávateľa, komplexná fotodokumentácia spracovaná zo strany zhotoviteľa v zmysle podmienok uvedených v tejto zmluve, a prípadne iné doklady potrebné pre preukázanie druhu a rozsahu fakturovaných prác.

6.2 Zhotoviteľ za zrealizovaný predmet zmluvy podľa čl. 3. bod 3.1 vystaví faktúru v piatich vyhotoveniach a predloží ju poverenému zástupcovi objednávateľa, ktorý jej prijatie potvrdí písomne alebo ju zhotoviteľ zašle doporučenou poštou na korešpondenčnú adresu objednávateľa, a to do 3 dní od jej vystavenia .

6.3 Prílohou faktúry - daňového dokladu musí byť súpis vykonaných prác podpísaný a opečiatkovaný zhotoviteľom a zástupcom objednávateľa, súpis vykonaných prác v elektronickej podobe vo formáte Excel na CD/DVD, Zápis o odovzdaní a prevzatí predmetu zmluvy. V prípade, že sa zhotoviteľ a objednávateľ  dohodnú na zmenách v projekte, zmluvné strany sa dohodli, že akékoľvek výstupy zo strany zhotoviteľa k predmetu zmluvy musí zhotoviteľ doručiť na adresu: **ZSC s.r.o., Textilná 8, 040 12 Košice – mestská časť Nad Jazerom** a emailom na adresu: [zimnystadioncana@gmail.com](mailto:zimnystadioncana@gmail.com), a to vo formáte pdf. a dwg.

6.4 Objednávateľ uhradí dohodnutú odplatu za predmet zmluvy na číslo účtu zhotoviteľa uvedené v tejto zmluve. Dohodnutá odplata za predmet zmluvy sa považuje za uhradenú v deň odpísania tejto sumy z účtu objednávateľa.

6.5 V prípade, že faktúra nebude obsahovať uvedené náležitosti a jej prílohou nebudú dohodnuté prílohy podľa tejto zmluvy, je objednávateľ oprávnený vrátiť ju zhotoviteľovi na prepracovanie, pričom lehota splatnosti začne plynúť až dňom doručenia opravenej faktúry, pokiaľ táto bude obsahovať všetky náležitosti.

6.6. Zmluvné strany sa dohodli, že v prípade, ak sa zhotoviteľ v čase vzniku daňovej povinnosti alebo v čase úhrady v zmysle tejto zmluvy bude nachádzať v zozname dlžníkov vedenom Finančným riaditeľstvom SR, bude zhotoviteľovi uhradená zo strany objednávateľa len dohodnutá cena za predmet zmluvy znížená o čiastku zodpovedajúcu sume príslušnej dani z pridanej hodnoty, pričom suma zodpovedajúca výške príslušnej DPH bude blokovaná u objednávateľa ako zábezpeka. Predmetná zábezpeka – blokovaná suma bude následne uhradená zhotoviteľovi až po potvrdení daňového úradu o tom, že príslušná čiastka DPH bola zo strany zhotoviteľa odvedená daňovému úradu. Zmluvné strany sa dohodli, že v prípade, ak dôjde k naplneniu skutočností uvedených v tomto bode a príslušná suma bude zablokovaná, nemá zhotoviteľ nárok na úhradu akýchkoľvek sankcií, úrokov a zmluvných pokút z titulu omeškania, nakoľko sa zmluvné strany dohodli, že termín splatnosti úhrady blokovanej sumy – zábezpeky sa posúva na 10. kalendárny deň po doručení potvrdenia daňového úradu o odvedení príslušnej DPH, pričom potvrdenie je povinný zabezpečiť zhotoviteľ.

6.7 Objednávateľ môže na základe svojho rozhodnutia uhradiť zálohy na základe požiadania zhotoviteľa  v priebehu realizácie prác na základe vecného ukončenia jasne špecifikovanej etapy prác (okruhu prác).

6.8 Na faktúre musia byť všetky sumy uvedené na 2 desatinné miesta

**Čl. 7.**

**Záručná doba – zodpovednosť za vady**

7.1. Zhotoviteľ zodpovedá za to, že predmet tejto zmluvy je zhotovený podľa podmienok dohodnutých v tejto zmluve a v dobe prevzatia predmetu zákazky objednávateľom a počas záručnej doby bude mať zmluvne dohodnuté vlastnosti a bude spôsobilý k riadnemu užívaniu.

7.2. Zmluvné strany sa dohodli, že záručná doba na stavebné práce bude trvať 120 mesiacov, záručná doba na dodávky a montáže zariadení v súvislosti so stavebnými prácami bude trvať 60 mesiacov odo dňa záverečného protokolárneho odovzdania predmetu zmluvy v prípade, že je možné tieto doby nad rámec 24 mesiacov dodržať v rámci záruky monopolných dodávateľov.

7.3. Zmluvné strany sa dohodli pre prípad vady na predmete zákazky, že počas záručnej doby má zhotoviteľ povinnosť bezplatného odstránenia vady.

7.4. Zmluvné strany sa dohodli, že vady, ktoré neboli zapríčinené objednávateľom, tretími osobami, prípadne živelnou pohromou počas záručnej doby má objednávateľ právo požadovať a zhotoviteľ má povinnosť bezplatne odstrániť tieto vady. Objednávateľ sa zaväzuje, že prípadnú reklamáciu vady uplatní bezodkladne po jej zistení na **číslo tel. .......................... a** súčasne písomnou formou na  **email: .............................................**

7.5Zmluvné strany sa dohodli, že vady ktoré majú charakter havarijného stavu - ohrozujú prevádzku činností objednávateľa, majetok objednávateľa, prípadne jeho zmluvného partnera, zdravie ľudí, prípadne životné prostredie je zhotoviteľ povinný odstrániť najneskôr do 2 hodín od ich nahlásenia, pričom za termín nahlásenia sa pokladá nahlásenie reklamácie písomnou formou, prípadne telefonicky za predpokladu, že objednávateľ vyhotoví diktafónový záznam z uvedeného nahlásenia havarijného stavu

7.6. Zhotoviteľ zodpovedá za vady, ktoré predmet zmluvy má v čase jeho prevzatia objednávateľom. Zmluvné strany sa dohodli pre prípad vady na predmete zmluvy, že počas záručnej doby má objednávateľ právo požadovať a zhotoviteľ povinnosť bezplatne odstrániť reklamované vady. Reklamáciu vád vzniknutých v záručnej dobe uplatní objednávateľ u zhotoviteľa písomne elektronickou alebo fyzickou poštou bezodkladne na adresu zhotoviteľa uvedenú v článku zmluvné strany a to najneskoršie v lehote do 5 dní od zistenia dôvodu reklamácie, pričom v reklamácii vadu popíše a uvedie požadovaný spôsob jej odstránenia. Zhotoviteľ je povinný ihneď nastúpiť na obhliadku reklamovanej vady, najneskôr do 3 dní od uplatnenia reklamácie objednávateľom má zhotoviteľ povinnosť nastúpiť na opravu, pokiaľ zmluvné strany samostatne v tejto veci nedohodnú iný termín a je povinný vadu bezplatne odstrániť v čo najkratšom technicky možnom termíne. Objednávateľ následne po odstránení vady písomne potvrdí zhotoviteľovi vykonanie opravy reklamovanej vady. Termín odstránenia vád sa stanoví vždy písomnou formou.

7.7. Ak zhotoviteľ do 3 dní na odstránenie reklamovanej vady na predmete zmluvy nenastúpi resp. bezdôvodne preruší odstraňovanie tejto vady, resp. objednávateľ nesúhlasí s navrhovaným termínom odstránenia vady a k jeho dohode nedôjde ani v termíne do 5 dní od uplatnenia reklamácie vady objednávateľom je objednávateľ oprávnený zabezpečiť odstránenie tejto vady sám, alebo prostredníctvom tretej osoby, a to na náklady zhotoviteľa. Takto vzniknuté náklady je zhotoviteľ povinný uhradiť objednávateľovi do 10 dní odo dňa doručenia faktúry za vykonané práce do sídla zhotoviteľa. Tým nie je dotknuté právo objednávateľa na náhradu škody alebo na dohodnutú zmluvnú pokutu voči zhotoviteľovi.

7.8. V prípade uplatnenia oprávnenej reklamácie vady zo strany objednávateľa je zhotoviteľ povinný uhradiť objednávateľovi aj sprievodné náklady spojené s uplatnením reklamácie (napr. dopravné náklady, mzdové náklady a pod.)

7.9 Zodpovednosť za škody na predmete zmluvy prechádza na objednávateľa podpísaním zápisu o odovzdaní a prevzatí.

7.10 Záručná doba pre opravené alebo vymenené časti bude predĺžená o čas, v rámci ktorého bola vykonávaná reklamácia.

7.11 Záruky sú kryté: zmluvou o vyplňovanom práve k zmenke s povinnosťou štatutárneho zástupcu zhotoviteľa (konateľa/majiteľa spoločnosti) podpísať aval zmenky, alternatívne ručiteľskou listinou.

**Čl. 8.**

**Podmienky realizácie a dodania predmetu zmluvy**

8.1 Predmet zmluvy zrealizuje zhotoviteľ v súlade so súťažnými podmienkami objednávateľa danými v súťaži na výber zhotoviteľa, ponuky zhotoviteľa, podľa vypracovanej projektovej dokumentácie, podmienok tejto zmluvy, v súlade s platnými technickými normami, platnými právnymi všeobecno- záväznými predpismi ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu.

8.2. Zmluvné strany sa budú v priebehu realizácie zákazky riadiť nasledovnými podmienkami:

8.2.1. Zhotoviteľ sa oboznámil s nehnuteľnosťou a príslušnými priestormi, v ktorých sa bude predmet zmluvy realizovať, ako aj s umiestnením všetkých inžinierskych sietí umiestených v danom priestore, pričom prehlasuje, že predmet zmluvy je v zmysle tejto zmluvy realizovateľný v dohodnutom rozsahu a čase.

8.2.2. Zhotoviteľ zodpovedá v plnom rozsahu za miesto výkonu predmetu zmluvy a činnosť, ktorú na stavenisku vykonáva vrátane jeho subdodávateľov a to počas celej doby realizácie predmetu zmluvy. Zodpovednosť zhotoviteľa končí až po písomnom prevzatí predmetu zmluvy objednávateľom a úplnom vyprataní staveniska zhotoviteľom.

8.2.3. Zhotoviteľ v plnom rozsahu zodpovedá za požiarnu ochranu predmetu zmluvy a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami vyhlášky SÚBP a SBÚ č. 147/213 Zb. Zhotoviteľ prehlasuje, že bol oboznámený so základnými internými predpismi objednávateľa súvisiacimi s plnením predmetu zmluvy, ako aj so všetkými zmluvnými a zákonnými podmienkami výkonu predmetu zmluvy, pričom zhotoviteľ je povinný zaškoliť svojich zamestnancov a dodávateľov na všetky zákonné povinnosti ohľadom požiarnej ochrany a bezpečnosti pri ochrane zdravia pri práci a zabezpečiť ich dodržiavanie zo strany týchto osôb, ako aj oboznámiť tieto osoby so všetkými ostatnými podmienkami nevyhnutnými pre výkon predmetu zmluvy.

8.2.4. Zhotoviteľ zodpovedá za všetky škody vzniknuté objednávateľovi a tretím osobám a na veciach pri realizácii prác, ktoré vykonáva zhotoviteľ, bez ohľadu na to či tieto boli vykonávané jeho zamestnancami alebo ním poverenými subdodávateľmi. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii predmetu zmluvy odstráni tak, že uvedie poškodenú časť predmetu zmluvy do pôvodného stavu, alebo zaplatí náhradu škody v plnej výške. Náhradu škody je objednávateľ oprávnený jednostranne si započítať so sumou z čiastky fakturovanej zhotoviteľom.

8.2.5. Zhotoviteľom použité materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a iných nadväzných predpisov aj nároky určené projektom.

8.2.6. Zhotoviteľ je pri realizácii predmetu zmluvy povinný dodržať všetky STN, všeobecne záväzné predpisy, všeobecne záväzné postupy ako i výrobcom stanovené postupy na prácu s použitými materiálmi a zariadeniami. V prípade, ak sa zistia vady na odovzdanom predmete zmluvy z dôvodu nedodržania týchto pravidiel, zhotoviteľ zodpovedá za vzniknuté škody a za odovzdaný predmet zmluvy aj po lehote záručnej doby.

8.2.7. Vady predmetu zmluvy, ktoré vznikli v súvislosti s nedodržaním STN, prípadne nedodržaním postupov a pravidiel uvedených v bode 8.2.6 má objednávateľ právo požadovať a zhotoviteľ má povinnosť bezplatne takéto vady odstrániť aj po uplynutí záručnej doby v lehote do 3 dní od obdržania reklamácie, pokiaľ sa zmluvné strany nedohodnú inak.

8.2.8. Zhotoviteľ skontroluje pred začatím realizácie svojich výkonov všetky údaje a miery v predložených realizačných podkladoch a ich súlad so skutočnou možnosťou predmetu zmluvy realizovať. Zhotoviteľ zabezpečí vypratanie staveniska vrátane strojov, zariadení a materiálov najneskôr jeden deň pred odovzdaním zákazky ak sa strany nedohodnú inak. Zápisom do stavebného denníka nevzniká právo na zmenu zmluvných podmienok.

8.2.9. Zhotoviteľ je povinný udržiavať na prevzatom pracovisku a priľahlých komunikáciách, určených na dopravu materiálu poriadok a čistotu a odstrániť odpady a nečistoty, ktoré vznikli pri vykonávaní jeho prác na vlastné náklady, najneskôr k termínu ukončenia zákazky. Zhotoviteľ zodpovedá za dodržiavanie povinností vyplývajúcich zo Zákona č. 79/2015 Z. z. o odpadoch, pričom objednávateľovi patrí voči zhotoviteľovi nárok na náhradu škody, ktorá mu vznikla v dôsledku ich porušenia zo strany zhotoviteľa.

8.2.10 Zhotoviteľ je povinný viesť stavebný denník v súlade s ustanovením § 46 d Zákona č. 50/1976 Zb. Stavebného zákona v nadväznosti na ustanovenia § 28 vyhlášky č. 453/2000Z. z. ktorou sa vykonávajú niektoré ustanovenia stavebného zákona. Zápisom do stavebného denníka nevzniká právo na zmenu zmluvných podmienok. Komplexnú fotodokumentáciu stavebného denníka, resp. scan celého stavebného denníka, je zhotoviteľ povinný nahrať na CD nosič a odovzdať objednávateľovi ako prílohu odovzdávacieho protokolu. Zápisy zo stavebného denníka je zhotoviteľ povinný zasielať pravidelne, každý pracovný deň po skončení prác na stavenisku na e-mail [zimnystadioncana@gmail.com](mailto:zimnystadioncana@gmail.com) objednávateľa, a to vo formáte JPG alebo pdf, ak sa jedná o scany. Pri zasielaní fotodokumentácie stavebného denníka e-mailom je potrebné fotky upraviť na rozlíšenie 150 x 150 dpi. 

8.2.11 Záznamy v stavebnom denníku je oprávnený robiť stavbyvedúci, stavebný dozor, orgány štátneho stavebného dozoru, prípadne štátneho stavebného dohľadu, pričom má zhotoviteľ povinnosť riadiť sa ustanoveniami Zmluvy o dielo v zmysle čl. 8, bod 8.2.10.

8.2.12 Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné predpisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta.

8.2.13 Stavebný dozor je oprávnený dať pokyny, ktoré sú potrebné na vykonanie diela podľa zmluvy zhotoviteľov v stavebnom denníku. Pritom musí rešpektovať technologický postup prác. Pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zo strany zhotoviteľa alebo jeho pod zhotoviteľov, vykoná zhotoviteľ nariadené práce na svoje vlastné náklady.

8.2.14 Zhotoviteľ je povinný udržiavať na prevzatom pracovisku a priľahlých pozemkoch a komunikáciách, určených na dopravu materiálu, poriadok a čistotu a odstrániť odpady a  nečistoty, ktoré vznikli pri vykonávaní jeho prác na vlastné náklady, najneskôr k termínu ukončenia zákazky. Zhotoviteľ zodpovedá za dodržiavanie povinností vyplývajúcich zo Zákona č. 79/2015 Z. z. o odpadoch, pričom objednávateľovi patrí voči zhotoviteľovi nárok na náhradu škody, ktorá mu vznikla ich porušením zo strany zhotoviteľa.

8.2.15. Predmetom odovzdania bude celý predmet zmluvy realizovaný v zmysle projektovej dokumentácie a výkazu výmer, ktoré podklady tvoria prílohy k tejto zmluve.

8.2.16. Predmet zmluvy sa považuje za splnený riadnym a včasným ukončením zákazky bez vád a nedorobkov a jeho prevzatím objednávateľom a to len vo forme Zápisu o odovzdaní a prevzatí predmetu zmluvy.

8.2.17. Preberacieho konania sa zúčastnia splnomocnení zástupcovia objednávateľa a zhotoviteľa.

8.2.18. Zhotoviteľ sa zaväzuje, že všetky údaje a informácie, ktoré sú mu pri vykonávaní predmetu zmluvy zverejnené, bude chrániť tak, aby nedošlo k poškodeniu objednávateľa, resp. majetkovej ujme. V prípade, že zhotoviteľ pri vykonávaní zákazky pracuje s údajmi ako sú vstupné kódy objektov, kódy ovládacích zariadení vstupných brán a rámp, kódy zabezpečovacích a kamerových systémov, prípadne kľúče od objektu, je povinný zabezpečiť ich ochranu tak, aby nedošlo k ich zneužitiu. V prípade zneužitia, resp. preukázateľného úniku týchto informácií zhotoviteľ zodpovedá voči objednávateľovi za spôsobenú škodu.

8.2.19. Zhotoviteľ si je vedomý, že nesmie na dodanom predmete zmluvy umiestňovať žiadne reklamné logá, nápisy a štíty zhotoviteľa, výrobcu a ani iných zmluvných partnerov. V prípade porušenia tohto ustanovenia bude toto porušenie chápané ako vada predmetu zmluvy s možnosťou objednávateľa predmet zmluvy neprevziať.

**Čl. 9.**

**Zmluvné pokuty**

9.1. V prípade neodovzdania zhotoveného predmetu zmluvy v stanovenom termíne podľa článku 4 tejto zmluvy, bola zmluvnými stranami dohodnutá zmluvná pokuta vo výške 0,5 % z celkovej sumy predmetu zmluvy za každý deň omeškania s odovzdaním zákazky.

9.2. V prípade neuhradenia faktúry v stanovenej lehote splatnosti podľa článku 6, bod 6.1. tejto zmluvy, bola zmluvnými stranami dohodnutá zmluvná pokuta vo výške 0,5 % z dlžnej čiastky a to za každý deň omeškania.

**Čl. 10.**

**Predĺženie premlčacej doby**

V zmysle § 401 Obchodného zákonníka zhotoviteľ vyhlasuje, že predlžuje premlčaciu dobu na prípadné nároky Objednávateľa týkajúce sa :

a) Úhrady nákladov spojených s odstránením riadne oznámených reklamovaných závad zo strany tretej osoby v zmysle čl. 7, bodu 7.5 tejto zmluvy

b) Úhrady škody spôsobenej objednávateľovi porušením akýchkoľvek podmienok tejto zmluvy zo strany zhotoviteľa alebo jeho subdodávateľov, za ktorých činnosť zodpovedá zhotoviteľ a to na dobu 10 rokov od doby, kedy premlčacia doba začne plynúť prvý raz.

**Čl. 11.**

**Doručovanie**

11.1. Všetky písomnosti je odosielajúca zmluvná strana povinná prijímajúcej zmluvnej strane zasielať na adresu uvedenú v tejto zmluve, resp. na adresu, ktorú prijímajúca zmluvná strana písomne preukázateľne oznámila odosielajúcej zmluvnej strane ako zmenu svojej adresy. Doručovanie je možné vykonať osobne, elektronicky na e-mailové adresy uvedené v záhlaví zmluvy alebo poštou prostredníctvom poštového podniku.

11.2. Písomnosti určené objednávateľovi je zhotoviteľ povinný doručiť v prípade osobného doručovania výlučne na adresu **ZSC s.r.o., Textilná 8, 040 12 Košice – mestská časť Nad Jazerom**.

11.3. Ak písomnosť doručovaná prostredníctvom poštového podniku nebola doručená z dôvodu, že adresát nebol zastihnutý, uloží sa písomnosť pre adresáta v zmysle pravidiel poštového podniku. Ak písomnosť nebola vyzdvihnutá v odbernej lehote, považuje sa posledný deň odbernej lehoty za deň jej doručenia, i keď sa adresát o uložení písomnosti nedozvedel.

11.4. V prípade odopretia prijatia písomnosti sa za deň doručenia považuje deň odopretia prijatia.

11.5. Elektronická komunikácia medzi zmluvnými stranami je prípustná výlučne na elektronické adresy zmluvných strán uvedené v záhlaví tejto zmluvy, a to len v tých prípadoch, v ktorých táto zmluva neustanovuje, že sa vyžaduje doručovanie poštou prostredníctvom poštového podniku. V prípade pochybností sa písomnosť doručovaná elektronicky, resp. akákoľvek elektronická komunikácia medzi zmluvnými stranami, považuje za doručenú uplynutím troch pracovných dní odo dňa jej preukázateľného odoslania prijímajúcej zmluvnej strane odosielajúcou zmluvnou stranou prostredníctvom elektronickej pošty na e-mailovú adresu v záhlaví tejto zmluvy, okrem prípadov, keď je v zmluve výslovne uvedené inak.

**Čl. 12.**

**Koordinátor dokumentácie a koordinátor bezpečnosti**

12.1 Zhotoviteľ je zodpovedný za dodržiavanie všetkých ustanovení Nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko (ďalej ako „Nariadenie vlády“) na stavenisku. V prípade, ak Nariadenie vlády ukladá objednávateľovi ako stavebníkovi akúkoľvek povinnosť, je zhotoviteľ povinný zabezpečiť splnenie tejto povinnosti, o čom musí bezodkladne informovať objednávateľa spôsobom v zmysle čl. VII, rovnako ako aj len o nutnosti zabezpečiť splnenie takejto povinnosti.

12.2 V prípade, ak v dôsledku nesplnenia akejkoľvek povinnosti zo strany zhotoviteľa v zmysle tohto článku vznikne objednávateľovi ako stavebníkovi škoda ( napr. z titulu sankcie zo strany Inšpektorátu práce), je objednávateľ oprávnený uplatniť si túto škodu z titulu nároku na náhradu škody voči zhotoviteľovi.

12.3 Zhotoviteľ je zodpovedný za poverenie koordinátora dokumentácie a koordinátora bezpečnosti na stavenisku v súlade s ustanoveniami § 3 a § 6 Nariadenia vlády, pričom poverenie koordinátora dokumentácie a bezpečnosti je zhotoviteľ povinný preukázať objednávateľovi pred začatím prác na stavenisku.

**Čl. 13.**

**Ostatné ustanovenia**

13.1. Zhotoviteľ prehlasuje, že si prečítal, preveril a pochopil všetky podmienky realizácie tejto zmluvy so všetkými časťami a prílohami a tieto neobmedzene uznal, potrebné výkony sú mu jasné a bez námietok známe a je schopný ich v plnom rozsahu realizovať. Na základe svojich schopností, technického vybavenia a personálu, ktorý má k dispozícii je v stave uskutočniť zmluvné výkony bezporuchovo, kompletne a funkčne podľa všetkých príslušných STN v stanovených lehotách, termínoch a kvalite.

13.2. Zhotoviteľ berie na vedomie, že prípadnú škodu spôsobenú krádežou, alebo iným poškodením jeho majetku na stavenisku, ako aj prípadnú škodu spôsobenú na majetku objednávateľa znáša v plnej výške.

13.3. Zmeny alebo doplnky tejto zmluvy je možné robiť len písomnými dohodami vo forme dodatkov k tejto zmluve.

13.4. Zmluvné strany sa dohodli, že pri ukončení zákazky a finančnom vysporiadaní podpíšu prehlásenie o finančnom vysporiadaní zákazky.

13.5. Zmluvné strany sa dohodli, že zhotoviteľ môže svoje pohľadávky vzniknuté z tejto zmluvy voči objednávateľovi postúpiť tretej osobe alebo založiť v prospech tretej osoby len po predchádzajúcom písomnom súhlase štatutárneho orgánu objednávateľa v súlade s výpisom z obchodného registra.

13.6. Účastníci zmluvy týmto vyhlasujú, že táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

13.7. V prípade hroziaceho alebo zahájeného konkurzného konania proti zhotoviteľovi, alebo v prípade podaného návrhu na vyrovnanie zhotoviteľom, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu, najneskôr do 3 kalendárnych dní. Zároveň je povinný písomne upovedomiť objednávateľa o zmenách vo svojich vlastníckych pomeroch, inak zodpovedá objednávateľovi za vzniknutú škodu. V prípade, ak bude na zhotoviteľa vyhlásený konkurz, je objednávateľ oprávnený od tejto zmluvy odstúpiť bez akýchkoľvek nárokov zo strany zhotoviteľa na úhradu ceny, resp. doposiaľ vynaložených nákladov

13.8. Zhotoviteľ sa zaväzuje, že ak zhotoviteľ vyzve objednávateľa na predloženie dokladov v rámci realizácie predmetu zmluvy, o ktorých táto zmluva nepojednáva, je zhotoviteľ povinný na požiadanie takéto doklady predložiť objednávateľovi.

13.9. Objednávateľ umožní orgánom štátneho stavebného dozoru a nimi prizvaným znalcom prístup na objekt a do stavby a vytvorí podmienky pre výkon dohľadu.

13.10. Zhotoviteľ je povinný predložiť ako prílohu k tejto zmluve aj tlačenú aj elektronickú verziu podrobného rozpočtu vo formáte MS EXCELL a zároveň zabezpečiť každú zmenu takéhoto rozpočtu v tlačenej aj elektronickej verzii vo formáte MS EXCELL.

13.11. Zhotoviteľ je povinný strpieť výkon kontroly/auditu/overovania súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti tejto zmluvy, a to oprávnenými osobami objednávateľa.

13.12. Zhotoviteľ prehlasuje, že má na vlastné náklady uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou.

13.13. Objednávateľ môže odstúpiť od zmluvy ak zhotoviteľ poruší zmluvné podmienky.

**Čl. 14.**

**Záverečné ustanovenia**

14.1. Zmluva nadobúda platnosť dňom podpísania oboma zmluvnými stranami a nadobúda účinnosť po splnení odkladacej podmienky, ktorá spočíva v tom, že dôjde k schváleniu postupov v rámci administratívnej kontroly verejného obstarávania na základe schválenej žiadosti Objednávateľa o poskytnutie nenávratného finančného príspevku.

14.2. Okamihom podpisu tejto zmluvy oboma zmluvnými stranami je prejavený súhlas s celým jej obsahom.

14.3. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané štatutárnymi zástupcami obidvoch zmluvných strán. Pre platnosť dodatkov k tejto zmluve sa vyžaduje dohoda o celom obsahu. Len tak sa dodatok stáva súčasťou zmluvy.

14.4. Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

14.5. Všetky právne vzťahy, ktoré sú založené touto Zmluvou sa riadia výlučne slovenským právnym poriadkom. Pokiaľ nie je v tejto Zmluve uvedené inak, spravujú sa práva a povinnosti zmluvných strán podľa príslušných ustanovení slovenského Obchodného zákonníka č. 513/1991 Zb. v platnom znení a ďalšími slovenskými všeobecne záväznými právnymi predpismi. Zmluvné strany sa dohodli, že miestne a vecne príslušným súdom na riešenie prípadných sporov medzi zmluvnými stranami je miestne príslušný súd v obvode sídla objednávateľa

14.6. Zmluvné vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov.

14.7. "Nedeliteľnou súčasťou tejto zmluvy sú prílohy:

- príloha č. 1 Ocenený výkaz výmer prác v tlačenej forme

- príloha č. 2 Ocenený výkaz výmer prác v elektronickej podobe vo formáte MS EXCELL,

- príloha č. 3 Zoznam subdodávateľov

- príloha č. 4 kópia spôsobilosti stavbyvedúceho

- príloha č. 5 prehlásenie o oboznámení sa s projektovou dokumentáciou ako prílohy k zmluve

- príloha č. 6 projektová dokumentácia

14.8. Zhotoviteľ prehlasuje, že k projektovej dokumentácii ( príloha č.5), ktorú prevzal od objednávateľa, jej textovej a výkresovej časti, nemá pripomienky, všetkým predloženým podmienkam porozumel, Projektová dokumentácia ( príloha č. 6) je mu jasná a zrozumiteľná, a že predmet zmluvy podľa nej zhotoví tak, aby bolo funkčný, bezpečný a prevádzky schopný. Zhotoviteľ prehlasuje, že pochopil požiadavku objednávateľa na realizáciu predmetu zákazky, všetky nejasnosti projektovej dokumentácie s ním prekonzultoval pred vypracovaním cenovej ponuky do verejnej súťaže a že je schopný komplexne realizovať zákazku v požadovanej kvalite, v stanovenom termíne podľa čl. 4 bodu 4.1. a za pevne dohodnutú cenu podľa bodu 5.2 tejto zmluvy tak, aby toto bolo funkčné, bezpečné, prevádzky schopné a spĺňalo požiadavky objednávateľa a všetky platné právne predpisy SR a EÚ.

14.9. Ak sa pri dňoch neuvádza, či sa jedná o deň pracovný alebo kalendárny, zmluvné strany sa dohodli, že ide o deň kalendárny.

14.10. Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

14.11. Táto zmluva je vyhotovená v šiestich rovnopisoch, z ktorých štyri si ponechá objednávateľ a dva zhotoviteľ.

V Košiciach, dňa .................... V..............................., dňa ........

Za Objednávateľa: Za Zhotoviteľa:

................................. ................................

Martin Ščambora

konateľ konateľ

**Príloha č.3 k Zmluve o dielo**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................dňa: V ...................... dňa:

Zhotoviteľ: Objednávateľ:

....................................................... .......................................................